سەرچەمېوە جە دلېنەو کانتۊنو گرۍ ‌سپی ئەرەگیرکریاینە ئەرەیاۋناش، ئەنڎامو «الائتلاف الوطنی» پاشکۊو ئەرەگیرو ترکی، عەبدول ئەحەد ستیفۊ و عەبدولباسط وەیس سەرۊکو لوجنەو جەزیرەی و فوراتی، سەرداو کانتۊنو گرێۍ سپی ئەرەگیرکریایشا کەرڎ، چەمشا کۊت بە ئەنڎاما مەجلیسو هەرێمو گرۍ ‌سپی.
بەپاو هەمان سەرچەمەی، هەردویلا باسشا جە پلان و میکانیزمەکا کەرڎەن پۍ فاڕایۊ وەروبوومە کشتوکاڵییەکا ئی وەرزەیە پۍ تورکیای.
ئاژانسو هاوار نیوزی، ساڵەو پاری بە ڤیدیۊ تۊمارش کەرڎ، کە چنی وەروبوومە کشتوکاڵییەکا ئەرەنیشتا کانتۊنە ئەرەگیرکریاکا دزانە و جە مەرزەکاوە ڕەوانەو تورکیایش کەرا، ئا وەختە خەڵکو مەنتیقەکا دەنگشا ھوربڕی و چەتەکۍ و ئەنڎامۍ مەجلیسەکەیشا بە «دز» نامۍ بەرڎ.
مشۊ ئاماژە پانەی کریۊ کە، ئەرەنیشتۍ کانتۊنە ئەرەگیرکریاکا وەردەوام دەسو کەمی نانی و گرانی سیعرەکاوە ناڵنا، چونکی دۊڵەتو ئەرەگیرو ترکی میقدارۍ کەم ئاردی کیانۊ و دەسش سەرو بژێۋیشارە گېرتەن.
ھ.ش
